mandag 04. april 2005

Forside

Innenriks
Utenriks
Sport
Jobbpanel
Reisesøk
Debatt

Kultur

NyeTakter

Matoppskrifter
Utdanning
Dine
sider Restaurantguide
Været
Reiseliv
Bil
og trafikk Hus
og hage Dagens
navn TV-guiden
Om
Dagsavisen

Annonsere

Abonnement

Børs
og aksjefond

Du er her: Forside / Utenriks /

Verden lever over evne

Menneskeheten lever over evne. Jordas naturressurser
er i ferd med å tømmes. Det er 1.300 ledende forskere fra 95 land
enige om.

Foto: NASA

Det står dårlig til med jordas helsetilstand, er konklusjonen i
en ny FN-rapport.

Global alarm

Hovedfunnene i FN-rapporten som ble lagt fram i går:

Menneskeheten har endret verdens økosystemer raskere
og mer omfattende de siste 50 årene enn i noen annen periode.

Dette har ført til store velstandsøkninger, men på
bekostning av verdens økologiske tilstand.

Verdens økosystemer vil trolig bli enda verre i årene
framover, og dette er et hinder for å nå FNs utviklingsmål.

De politiske endringene som skal til for å snu de
negative trendene er store, og er ennå ikke satt i gang noe sted.

Les også:

Nordmenn
tar for mye plass

Av: Ivar A. Iversen
Erik Sagflaat

Ifølge en omfattende FN-studie som ble lagt fram i
går, er to tredjedeler av naturens livsnødvendige maskineri skadet
og svekket av menneskelig rovdrift. Skoger, hav, elver, grunnvann og
jordbruksland er i fare. Hvis ikke utviklingen snur, står hele
økosystemet i fare. «Vi lever bokstavelig talt på lånt tid», heter
det i rapporten.

– Dette er en særdeles tung rapport. Den viser at det
er enighet mellom over 1.300 av de mest sentrale forskerne på
området om at vi er i ferd med å bruke opp naturressursene våre,
sier Rasmus Hansson, generalsekretær i Verdens Naturfond (WWF) i
Norge.

Som Kyoto

Miljøvernminister Knut Arild Hareide sammenligner
rapporten med studiene fra FNs klimapanel, som har fått stor
politisk gjennomslagskraft gjennom Kyotoavtalen som skal dempe
utslippene av klimagasser i verden.

– Vi har lenge hatt et behov for en slik utredning om
økosystemenes tilstand og utvikling. Jeg er overbevist om at
autoritativ kunnskap frambrakt av verdens beste eksperter vil gjøre
det enklere å ta riktige beslutninger, sier Hareide.

Den dystre miljørapporten ble presentert i
vitenskapsselskapet Royal Society i London i går. Studien er en
global oppfølging av FNs «Millennium Ecosystem Assessment» fra 2001.
Bidragene fra de 1.300 forskerne er koordinert og samlet av et styre
på 45 personer, ledet av Verdensbankens sjefsforsker Robert Watson i
Washington.

Rapporten legger blant annet vekt på at mangel på
drikkevann kan bli et alvorlig problem. Mennesket forbruker nå
mellom 40 og 50 prosent av alt overflatevann. Vannmengden i en rekke
elver er dramatisk redusert. Tidligere store elver som Den gule flod
i Kina, Nilen i Egypt og Colorado i USA er deler av året tørre før
de når havet. Samtidig reduseres reservoarene av grunnvann langt
raskere enn de kan fylles opp igjen.

Overfiske

Det legges også vekt på at livet i havet er truet av
så vel forurensning som av overfiske. Minst en fjerdedel av alle
fiskearter blir beskattet hardere enn bestanden tåler, advarer
rapporten. I enkelte områder er fangsten nå mindre enn en hundredel
av hva den var før det industrielle fisket startet.

Mennesket har endret økosystemene raskere og mer
omfattende de siste 50 år enn i noen annen periode. Dette er gjort
for å møte et økende behov for mat, rent vann, tømmer og
brensel.

En økende del av verdens befolkning har i denne
perioden bosatt seg i byer og gjør seg nytte av avansert teknologi.
Men naturen er ikke noe man bare kan nyte godt av i helgene, advarer
ekspertene bak studien:

– Vi kan ha distansert oss fra naturen, men vi er
fullstendig avhengige av de tjenester den kan levere, heter det.

– Dette har vi visst lenge, men samtidig har vi slett
ikke forholdt oss til det. Vi finner alltid en unnskyldning til ikke
å ta dette alvorlig nok. Men nå må vi en gang for alle legge bak oss
ideen om at det å ta vare på naturen er noe vi først kan unne oss
når vi har bygd mange nok veier og flyplasser, hogd alt tømmeret vi
har lyst på og fisket alle fiskene vi trenger, sier Rasmus Hansson i
WWF.

Kan snu

Ifølge rapporten er det de fattigste som først vil bli
rammet av endringene i økosystemene. Store områder i Afrika,
Latin-Amerika og deler Asia står foran omfattende problemer på grunn
av degradert natur.

Rapporten konkluderer likevel med at det er mulig for
menneskeheten å lette presset på naturen, samtidig som vi kan
fortsette å utnytte naturressursene for å gi alle en bedre
levestandard. Men da kreves radikale endringer i måten naturen
behandles av myndigheter og næringsliv.

– Fra norsk side kan vi gjøre mer for å sikre norske
økosystemer og bidra til internasjonalt arbeid, sier
miljøvernminister Knut Arild Hareide. Han viser til at Norge nylig
har lagt fram en plan for å stanse tap av biologisk mangfold i Norge
innen 2010. Miljøverner Hansson mener det må mye mer til:

– Overordnet sett må nordmenn rett og slett redusere
levestandarden sin for å redusere vår personlige belastning på
jordas ressurser. Globalt sett trenger vi en Kyotoavtale for jordas
totale økologiske tilstand, sier han.

Tips en venn om
denne saken

Skriv ut denne
siden

Publisert : 31.03.2005 - 04:00 Oppdatert:
30.03.2005 - 21:16

På forsiden nå:

Jages
for sin kjærlighet

Menn
som synger

Ansiktsløftning
på Preus museum

Bono
etter Ulven?

Køy
og bøy

Mange
vil ha livstestamente

Rørende
reality

Vi
pynter oss
med dumhet

En
lang vei mot døden

Norge
kan få en europaminister

Utenriks:

Titusener
i kø for å si farvel til paven

Feministisk
parti vil inn i Riksdagen

Kardinalenes
første møte

15
døde i koleraepidemi

Politiet
tror de har drapsmannen

Ny
bombeeksplosjon i Thailand

Lidl
bløffer med lavpriskjøtt

Mann
mener å ha sett Hilde på kneipe

Paven
gravlegges fredag

Lavere
vekst i euro-landene

<script language=javascript src="http://adserver.adtech.de/?addyn|2.0|293|80834|1|261|target=_blank;KEY=default;loc=700;"></script><noscript><a href="http://adserver.adtech.de/?adlink|2.0|293|80834|1|261|ADTECH;KEY=default;loc=300;" target="_blank"><img src="http://adserver.adtech.de/?adserv|2.0|293|80834|1|261|ADTECH;KEY=default;loc=300;" border="0" width="468" height="400" alt=""></a></noscript>

<script language=javascript src="http://adserver.adtech.de/?addyn|2.0|293|116694|1|150|target=_blank;KEY=default;loc=700;"></script><noscript><a href="http://adserver.adtech.de/?adlink|2.0|293|116694|1|150|ADTECH;KEY=default;loc=300;" target="_blank"><img src="http://adserver.adtech.de/?adserv|2.0|293|116694|1|150|ADTECH;KEY=default;loc=300;" border="0" width="150" height="200" alt=""></a></noscript>
<script language=javascript src="http://adserver.adtech.de/?addyn|2.0|293|116627|1|103|target=_blank;KEY=default;loc=700;"></script><noscript><a href="http://adserver.adtech.de/?adlink|2.0|293|116627|1|103|ADTECH;KEY=default;loc=300;" target="_blank"><img src="http://adserver.adtech.de/?adserv|2.0|293|116627|1|103|ADTECH;KEY=default;loc=300;" border="0" width="150" height="150" alt=""></a></noscript>

<script language=javascript src="http://adserver.adtech.de/?addyn|2.0|293|116636|1|262|target=_blank;KEY=default;loc=700;"></script><noscript><a href="http://adserver.adtech.de/?adlink|2.0|293|116636|1|262|ADTECH;KEY=default;loc=300;" target="_blank"><img src="http://adserver.adtech.de/?adserv|2.0|293|116636|1|262|ADTECH;KEY=default;loc=300;" border="0" width="150" height="750" alt=""></a></noscript>

© 2004 Dagsavisen. Sjefredaktør: Carsten Bleness.
Tekniske meldinger: Webmaster.
Sentralbord: 22 99 80 00 | Besøk:
Møllergata 39 Hammersborgs Torg | Post: Boks 1183 Sentrum, 0107 OSLO

Powered by: Escenic Content
Engine